Das Johr, hän mir mit em Sujet " Mir dreihe dure " uf das Rauchverbot, wo sehr kurz vor dr Fasnacht igfüert worde isch, welle ufmerksam mache. Jo nid numme das Rauchverbot sondern allgemein die stiegendi Azahl vo Verbot und Ischrängigge hän mir welle aspräche. Das hän mir mit emene Waage gmacht, dä genau zu unserem Sujet passt het, nämlig emene dreiende Äschebächer uf drei Meter höchi (Liebi BAZ das sin denn  mir gsi und nid d'CitySchnägge). Es isch e richtig glatti sach gsi, allerdings het me miesse luege, dass dä Äschebächer nid z schnäll foht afo dreie und mir so nid abhebe.